b"\n_START_ARTICLE_\nJamb\n_START_PARAGRAPH_\nJamb je vrsta ritma, kjer so lihi zlogi ve\xc4\x8dinoma nenagla\xc5\xa1eni, sodi pa ve\xc4\x8dinoma nagla\xc5\xa1eni. Nenagla\xc5\xa1ene zloge ozna\xc4\x8dujemo z U, nagla\xc5\xa1ene pa z \xe2\x80\x93. Shema jamba je torej taka: U \xe2\x80\x93. Meje besed se redko ujemajo z mejami stopic. Jamb izvira iz anti\xc4\x8dne Gr\xc4\x8dije, kjer so se izmenjevali dolgi in kratki glasovi. V zlogovnonaglasnem verzu se menjujejo nagla\xc5\xa1eni in nenagla\xc5\xa1eni zlogi. Jambski verzi so lahko dolgi od 2 do nekako 16 zlogov, najpogostej\xc5\xa1i pa so 6, 7, 8, 9, 10, 11, 12 in 13 zlo\xc5\xbeni.\n_START_SECTION_\nPrimeri\n_START_PARAGRAPH_\nJambski \xc5\xa1esterec (U \xe2\x80\x93 U \xe2\x80\x93 U \xe2\x80\x93)_NEWLINE_Ko pred menoj stoji\xc5\xa1,_NEWLINE__NEWLINE_sijati mi pusti\xc5\xa1_NEWLINE__NEWLINE_o\xc4\x8d\xc3\xad nebe\xc5\xa1ko lu\xc4\x8d_NEWLINE__NEWLINE_(France Pre\xc5\xa1eren: Vso sre\xc4\x8do ti \xc5\xbeelim)_NEWLINE_Jambski sedmerec (U \xe2\x80\x93 U \xe2\x80\x93 U \xe2\x80\x93 U)_NEWLINE_Nezvesta! bodi zdrava,_NEWLINE__NEWLINE_\xc4\x8doln\xc3\xac\xc4\x8d po mene plava_NEWLINE__NEWLINE_(France Pre\xc5\xa1eren: Mornar)_NEWLINE_Jambski osmerec (U \xe2\x80\x93 U \xe2\x80\x93 U \xe2\x80\x93 U \xe2\x80\x93)_NEWLINE_Ko brez miru okrog divjam,_NEWLINE__NEWLINE_prijatl'i pra\xc5\xa1ajo me, kam?_NEWLINE__NEWLINE_(France Pre\xc5\xa1eren: Kam?)_NEWLINE_\xc5\xa0umel je mimo mene \xc4\x8das,_NEWLINE__NEWLINE_\xc5\xa1umela dolga reka let._NEWLINE__NEWLINE_Spet \xc5\xbear mi tvojih temnih las_NEWLINE__NEWLINE_odkril stopinj je tvojih sled._NEWLINE__NEWLINE_(Alojz Gradnik: Novo sre\xc4\x8danje)_NEWLINE_Jambski deseterec (U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93)_NEWLINE_O\xc4\x8di sem ve\xc4\x8dkrat pra\xc5\xa1al, ali smem_NEWLINE__NEWLINE_ljubiti te; odgovora ne zvem._NEWLINE__NEWLINE_(France Pre\xc5\xa1eren: Gazela 2)_NEWLINE_Jambski enajsterec (U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U)_NEWLINE_Ran mojih bo spomin in tvoje hvale_NEWLINE__NEWLINE_glasil Slovencem se prihodnje \xc4\x8dase,_NEWLINE__NEWLINE_ko mi na zgodnjem grobu mah porase,_NEWLINE__NEWLINE_v njem zdanje bodo bole\xc4\x8dine spale._NEWLINE__NEWLINE_(France Pre\xc5\xa1eren: Sonetni venec)_NEWLINE_\xc4\x8ce bi imel Gigantov rok stotero,_NEWLINE__NEWLINE_ko je dr\xc5\xbeim; sto ust, ki jo oku\xc5\xa1am;_NEWLINE__NEWLINE_sluh zaj\xc4\x8dje tenek, kadar jo poslu\xc5\xa1am;_NEWLINE__NEWLINE_plus pape\xc5\xbeevo \xc4\x8dez\xc4\x8dlove\xc5\xa1ko vero,_NEWLINE__NEWLINE_(Milan Jesih: \xc4\x8ce bi imel Gigantov rok stotero)_NEWLINE_Jambski dvanajsterec (U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93)_NEWLINE_Sladk\xc3\xa9 koravde nam na \xc4\x8de\xc5\xa1nah \xc5\xbee gor\xc3\xa9,_NEWLINE__NEWLINE_\xc5\xbee se marelice Vipavcam tud zor\xc3\xa9._NEWLINE__NEWLINE_(Janez Damascen Dev: Kranjskih modric \xc5\xbealovanje)_NEWLINE_Jambski trinajsterec (U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U)_NEWLINE_Po suhi plavam zdaj ravnici oceana_NEWLINE__NEWLINE_(Fran Miklo\xc5\xa1i\xc4\x8d: Domovina (prevod))_NEWLINE_Ni nujno, da imajo vsi verzi v neki pesmi enako \xc5\xa1tevilo zlogov. V Pre\xc5\xa1ernovi pesmi Pro\xc5\xa1nja se izmenjujejo 7-zlo\xc5\xbeni in 6-zlo\xc5\xbeni verzi, da ima vsaka kitica shemo: J 7676. Gre torej za preplet jambskega sedmerca in \xc5\xa1esterca._NEWLINE_Po drugih se oziraj,_NEWLINE__NEWLINE_ne morem ti bran\xc3\xadt';_NEWLINE__NEWLINE_\xc5\xa1e men' o\xc4\x8di odpiraj,:_NEWLINE__NEWLINE_mi gledat' daj njih svit!_NEWLINE_Lahko pa je razlike tudi za ve\xc4\x8d kot en zlog. V pesmi Gregorja Strni\xc5\xa1e Jesenska balada, se prepletata jambski osmerec in \xc5\xa1esterec, da ima vsaka kitica shemo: J 8686._NEWLINE_Jesensko sonce, ki gori,_NEWLINE__NEWLINE_gori, sivi kot kres,_NEWLINE__NEWLINE_kot na konici me\xc4\x8devi,_NEWLINE__NEWLINE_globoko v dnu nebes."